# data[].attributes.body
כרגע אני נמצא במילואים,שוב.

ההתמודדות היא מורכבת כי גם בצבא וגם בבית צריכים אותי,ואני מנסה לשלב בין הדברים בצורה שלא תעמיס יותר מדיי על הבית.

הבית זה הכוח שלי.

שיר אישתי שמחזיקה את הבית על כתפיה וכמו שאמרתי לה "הזכויות שלי-שלך הן" אני פה בזכותך שאת נשארת מאחור ותומכת בי.

יהונתן בן ה4 וליה בת החצי שנה שהם כל העולם שלי וכל מה שאני עושה אני עושה בשבילם הכל כדי שיהיה להם טוב.הם העוגן שלי,המשענת שלי,האוויר לנשימה שלי מה שמחזיק אותי בתקופה המשוגעת שאנחנו חיים בה.

התמונה זה מחופשה קצרה שיצאנו ארבעתינו לשנות אווירה לצבור מטענים לפוש האחרון לפני סיום המילואים הנוכחים.

הם האור של חיי💚

# data[].attributes.headline
מקור הכוח שלי – הזמן איכות עם המשפחה

# data[].attributes.subject
מקור הכוח שלי – הזמן איכות עם המשפחה

# data[].attributes.body
הזמן שאני מבלה עם המשפחה שלי במיוחד בשבתות עם הבן שלי, הוא מקור הכוח המרכזי שלי בתקופה הזו. הרגעים הקטנים שאנחנו מבלים יחד מאפשרים לי לקחת את הכל בפרופורציה, להירגע ולהתחבר מחדש למהות של מה שאני עושה בכל תחומי החיים שלי ובעבודה, בלימודים ובהורות. בתקופות עמוסות ומאתגרות, המפגש הפשוט והאמיתי עם המשפחה מזכיר לי למה אני בוחר להשקיע, להתאמץ ולהמשיך קדימה. הם העוגן והמגדלור שלי, ומערכת היחסים הזו נותנת לי את המשמעות והדחיפה להמשיך להתפתח.

# data[].attributes.headline
בתקופה האחרונה מקום הב

# data[].attributes.body
בתקופה האחרונה מקום הבריחה שלי היה בית הספר לכדורגל אותו אני מנהל.

שאתה פוגש את הילדים כל הצרות, הדאגות והלחצים פשוט מתפוגגים ברגע , הילדים ממלאים לך את הלב בשנייה וגורמים לך להסתכל על החיים בזווית אחרת ולהכניס כל דבר לפרופורציה.

השהות עם הילדים גורמת להנות מהחיים כמו ילד להיות עם חיוך תמידי ופשוט להרגיש כאילו חזרת לילדות ולהנות מהרגע בלי לחשוב על העתיד.

בשבילי זו בריחה מהמציאות גם אם זה לכמה שעות בודדות.

# data[].attributes.headline
העשייה שלנו, והתרומה ש

# data[].attributes.body
העשייה שלנו, והתרומה שלנו לקהילה שאני כל כך אוהב, דרך ספורט.

וכמובן המשפחה שלי .

•אני חי בעוטף- קיבוץ זיקים

מעל ל10 שנים.

הקהילה שלנו ומשפחתי בפרט עברה ועוברת תקופה מאתגרת מאוד מלווה בהרבה חוסר ודאות וחוסר ביטחון לעתים.

עם החזרה הביתה אחרי הפינוי-התחלנו בשיקום הקהילה שלנו כל אחד בדרכו.

התרומה שלי היא דרך ספורט וערכים הנלווים אליו שמייצרים לכלל הקהילה וגם לי חוסן ובטחון שכל כך נחוץ בימים אלה.

# data[].attributes.headline
המקום שאני מניח את הלב על הגלים כדי לנשום מחדש

# data[].attributes.subject
המקום שאני מניח את הלב על הגלים כדי לנשום מחדש

# data[].attributes.body
המרחב האינסופי, הגלים, הרוח, האופק. מצד אחד הזיכרון עם הארוסה שלי לשעבר. האתגרים שחוויתי, קושי, כאב שמגיע עם משקעים רגשיים ובלבול, שבר, פער בערכים ובזוגיות, בהם יש פערים, עומסים וזיכרונות מהעבר. מנגד הים, מים, הרעש של הגלים, האוויר המלוח והשקט הרחב שמביא איתו אור ותחושת רוגע, שחרור, אפשרות לנשום, להתנתק מהכאבים, גופנית ונפשית. בשבילי, להיות ליד הים מסייע להפחית לחץ, להרגיע את המערכת העצבית, להחזיר איזון, ולרכך כאב. בתמונה יש שילוב בין העבר הכואב והקושי לבין הכח המרפא של הים היא כמו רגע של פשרה פנימית הכרה בכאב, אבל גם פתיחה לאפשרות של תיקון, שלווה, התחדשות. הים מזכיר שאחרי סערה, אפשר למצוא שקט, עומק, נשימה, תקווה.

# data[].attributes.headline
סתיו ג'סיקה יצחקניא

# data[].attributes.subject
סתיו ג'סיקה יצחקניא

# data[].attributes.attachment_caption
בזמן האחרון עברתי הרבה, גם לחץ וגם עומס נפשי. למרות הכול אני ממשיכה לקום כל פעם מחדש. לקחתי את האוטו ונסעתי לים כי הייתי צריכה רגע לעצמי, שקט אמיתי שיעצור לי את הראש.
התמונה הזאת היא אני כמו שאני: בחורה שלא מוותרת, שאפילו כשקשה לה היא מנסה להחזיק את עצמה.
יש לי לב טוב ואני נותנת הרבה לאחרים, לפעמים יותר מדי, אבל אני מתחילה ללמוד לשמור גם על עצמי.
הרגע הזה בים הזכיר לי שיש לי כוח, גם אם אני לא תמיד מרגישה אותו

# data[].attributes.headline
ים. שקט. כוח מחדש

# data[].attributes.body
ים. שקט. כוח מחדש

# data[].attributes.headline
רגעים של ביחד

# data[].attributes.subject
רגעים של ביחד

# data[].attributes.body
בתקופות מאתגרות גיליתי שהכוח שלי מגיע מרגעים פשוטים בחיק המשפחה שלי. ישיבה עם יניב והילדים מול הטלוויזייה כשאנחנו נקרעים מצחוק מפרק של "מיסטר בין" וזוללים משולשי פיצה. דווקא רגעים קטנים כאלה מאפשרים לי לטעון את עצמי מחדש. לצחוק איתם יחד מזכיר לי שאני עטופה בים של אהבה. הם העוגן שלי. הם אלה שמייצרים עבורי מקום בטוח לנשום בו ולהיות באמת אני עצמי, בלי מגננות. הם אלה שהופכים את ארבעת הקירות לבית חם. הם שומרים עלי שפויה וגורמים לי לאהוב את עצמי כל יום מחדש.

# data[].attributes.headline
כשאני בסטודיו הלב שלי רוקד. 

# data[].attributes.subject
כשאני בסטודיו הלב שלי רוקד. 

# data[].attributes.body
בכל פעם שאני נכנסת לסטודיו, כל מה שמסביב פשוט נעלם. יש רק אותי, המוזיקה והבנות שממלאות את החדר באור, אנרגיה וצחוק. מהרכות של הקטנטנות ועד הנחישות של הגדולות.

בתחילת המלחמה כשהייתי עושה מילואים לא ויתרתי על ללכת לעבודה, כמה שהייתי עייפה הייתי מסיימת יום במילואים והולכת לסטודיו.

אלה הרגעים שמזכירים לי למה אני עושה את מה שאני עושה. זו העבודה שלי, אבל מעל הכול זה המקום שבו הלב שלי מרגיש בבית.

# data[].attributes.headline
דור העתיד שלי

# data[].attributes.subject
דור העתיד שלי

# data[].attributes.body
אולי זאת לא תמונה של מקום אבל במקום הזה עם הילדים האלו אני מקבלת כוחות , במקום שבו אני עובדת אני מאמנת בעיקר ילדים ונוער- הם נותנים לי קצת שקט נפשי מהבלאגן שבחוץ בחיות הצחוק האהבה והכיף שיש לנו באימונים הם חוצי גבולות נותנים לי כוח להמשיך יום וקצת ניתוק מהבועה החיצונית והגדולה והקשה שאנחנו מתמודדים איתה ביומ-יום

יש בהם אהבה ענקית שאינה תלויה בדבר שזה מקור הכוח שלי וההשראה שלי בחיים האלו

# data[].attributes.headline
קניות זה מנחם

# data[].attributes.subject
קניות זה מנחם

# data[].attributes.headline
המטרה שאני שמה מול העי

# data[].attributes.body
המטרה שאני שמה מול העיניים היא מה שמחזקת אותי.

השקיעה נותנת לי רגע של שקט ומיקוד במטרה.

דורית גלוזמן

# data[].attributes.body
״רגע של יציבות על המגרש״

# data[].attributes.body
נוף לנשמה

בחרתי בתמונה שנותנת כח ואור ואנרגיות חיוביות לכל היום.

היציאה לפעילות גופנית בחוץ בדרכים שמסביב לקיבוץ הפכה עבורי למעין עוגן של כוח בתוך תקופה מלאה באתגרים כמו לימודים, עבודה, בעל במילואים ועוד..

בכל יציאה החוצה אני מרגישה כיצד האוויר והצבעים המשתנים של השדות והנוף שסובב את הקיבוץ ממלאים אותי באנרגיה חדשות.

יש משהו במרחב הפתוח שמצליח לסדר את המחשבות, מרגיע ומכניס אויר חדש לגוף ולנפש.

# data[].attributes.headline
הכוח שלי מתחיל מוקדם 

# data[].attributes.subject
הכוח שלי מתחיל מוקדם 

# data[].attributes.body
בימים האחרונים, מקור הכוח שלי הוא השגרה שאני בונה לעצמי כבר מהשעות המוקדמות של הבוקר. אני יוצא מהבית בחמש בבוקר כדי להגיע לאימון לפני העבודה. האימון נותן לי ביטחון עצמי, תחושת סדר ומשמעת, ומחזק אותי להתמודד עם האתגרים של היום. לפני שאני יוצא, אני מתפלל – זה נותן לי אמונה וכוח פנימי להתחיל את היום בצורה חיובית. התקופה הזו לא פשוטה, יש עומס ולחץ, אבל הידיעה שאני עומד בזמנים ושומר על סדר נותנת לי תחושת שליטה ומוטיבציה להמשיך קדימה

# data[].attributes.attachment_caption
״אם תגיד תודה רבה בחושך- בורא עולם יגרום לך להגיד תודה רבה באור״ 

# data[].attributes.headline
האור שבתוך החשכה

# data[].attributes.subject
האור שבתוך החשכה

# data[].attributes.body
זאת תמונה שצילמתי בים  לפני כמה חודשים.  התמונה הזאת מזכירה לי שגם בתקופות יותר מאתגרות וקשות עדיין אפשר למצוא בתוכן נקודות של אור, של אמונה וגם אנרגיות חיוביות..

השקיעה שבתמונה מהווה עבורי פינה קטנה של שקט, שלווה, אופטימיות ואמונה בתוך החשכה שמסביב.

# data[].attributes.headline
ילד שאני מלווה אותו וצופה בו באימונים. 

# data[].attributes.subject
ילד שאני מלווה אותו וצופה בו באימונים. 

# data[].attributes.body
מקור הכוח שלי :

הילד שאני מלווה בדרך הספורטיבית שלו

בחרתי לצלם את הילד שאני צופה בו באימוני הכדורגל שלו. עבורי, התמונה הזו מייצגת בתקופה האחרונה מקור משמעותי של כוחות. לראות אותו מתאמן, מתאמץ, מתפתח, מתמודד וממשיך קדימה

מזכיר לי שגם בימים מאתגרים יש תנועה, צמיחה והתקדמות.

הנוכחות שלו, האנרגיה שלו, והשמחה שהוא מוצא במשחק נותנים לי השראה. ההתמדה שלו מזכירה לי שגם כשקשה, אפשר להמשיך לנוע קדימה ולהתמסר למה שממלא אותנו. הליווי שלו הפך עבורי לרגעי נשימה בתוך שגרה מורכבת – הזדמנות לעצור, להסתכל מהצד, ולהיזכר במהות הפשוטה והטהורה של כוח, משחק ותמימות.

התמונה הזו מסמלת עבורי תקווה, משמעות, ורגעים של אור בתוך התקופה שאנו עוברים בחיינו.

# data[].attributes.headline
דרך חדשה - אתגר חדש

# data[].attributes.subject
דרך חדשה - אתגר חדש

# data[].attributes.body
בחרתי להעלות את התמונה הזו שצולמה בזמן הכנה לפני משחק ליגה עם קבוצת הכדורגל שאני מאמן – טרום ב' מ.ס אשדוד.

אשתף שלפני מספר שבועות בחרתי לצאת לפרק חדש ומאתגר במסע שלי כמאמן כדורגל ילדים. החלטתי לעזוב את המועדון הקודם שלי באשקלון לאחר 4 שנים ולאחר תחושת מיצוי מאוד גדולה, הרגשתי מאוד כבוי ושאני לא מצליח להשפיע, ידעתי בתוכי שאני חייב אתגר חדש שיגרום לי להיפתח מחדש ולהביא מחדש את היכולות שלי החוצה. קיבלתי הצעה להתקדם למועדון כדורגל בכיר יותר שמפתח שחקנים מדי שנה.

ההחלטה לא הייתה קלה עבורי מבחינה רגשית כלפי המקום שהיה לי כבית במשך תקופה, אך הרצון לצאת ולהתקדם היוו גורם משמעותי בקבלת ההחלטה למרות החששות וההתרגשות מהמקום החדש.

התמונה הזו ממחישה עבורי את כל התקופה האחרונה ורק מעצימה לי את התחושה שבחרתי נכון וכמה אני שלם עם עצמי.

# data[].attributes.headline
סדר יום, סדר בנפש.

# data[].attributes.subject
סדר יום, סדר בנפש.

# data[].attributes.body
בתקופה האחרונה, אחת מנקודות האור המרכזיות שלי היא היכולת לשמור על מסגרת ברורה ומסודרת לניהול היום יום שלי. התקופה האחרונה היתה מלאה בחוסר וודאות, שינויים והתחלות חדשות. העובדה שהכל כתוב ומתועדף על פני שבוע שלם, מאפשר לי לפרוט את העומס לידי פרקטיקה, להתארגן ולהחליט מתי היום מתחיל, מתי יגמר ומה יהיה התוכן.
כשאני מסדרת את הלו"ז לשבוע, אני מתחשבת בהיבטים שמאפשרים לי אורך נשימה. מפגש עם חברים, זמן איכות עם המשפחה, דייט עם בן הזוג ואימונים מוסדרים שלא יגרמו לפציעות. באופן כללי אני מאמינה שסדר ומסגרת עבורי הם העוגן. ריק עלול להתמלא במחשבות, שקיעה וחוסר חיוניות עבורי.

# data[].attributes.headline
״טופי״ - רגעים של חסד בתקופה מאתגרת

# data[].attributes.subject
״טופי״ - רגעים של חסד בתקופה מאתגרת

# data[].attributes.headline
מצא אושר בכל

# data[].attributes.subject
מצא אושר בכל

# data[].attributes.body
מצא אושר בכל

להיות בטבע זה פתרון גדול

להרבה בעיות , מחשבות ותסכול

ברגע שנכנסים פנימה מהכביש אל המרחבים הירוקים

משהו בשקט מתחיל לחזור לבפנים.

הצבעים של הטבע

הרעש של הציפורים

הליכה ברגל

כל אלו נותנים פסק זמן מהאוטומט ומחזירים אותנו לפשטות

לאפשרות להיות טיפה קטנה בעולם

להיות חלק ממשהו גדול הרבה יותר

להבין שהכל משתנה..

משהו ב״רעש״ של הטבע

מחזיר אותנו ליסודות

התודעה נרגעת

ואפשר לשחרר,

להיות.

# data[].attributes.body
זאת תמונה שצילמתי לפני יומיים בים.

הים מרגיע אותי ומקרקע אותי לא משנה איזה תקופה שאני עוברת.

בעיקר בפרוץ המלחמה ב7.10. הייתי יושבת על החול ולוקחת נשימות עמוקות ועוצמת עיניים, זה בין הדברים היחידים שהצליחו להרגיע אותי.

# data[].attributes.headline
הנחיות למטלה 1

# data[].attributes.subject
הנחיות למטלה 1

# data[].attributes.body
1. הקדמה לתרגיל - חישבו על התקופה האחרונה (המלחמה ובכלל)... מה מחזק אתכם/ן בימים אלו? נותן לכם/ן כוח להתמודד? אם היה אפשר לצלם תמונה שממחישה או מייצגת את אחת מנקודות האור שלכם/ן בתקופה הזאת, איך היא הייתה נראית?
2. צאו לשטח וצלמו תמונה - צלמו תמונה המייצגת את אחד ממקורות הכוח שלכם/ן בימים אלו...(לצלם= לא להוריד מהאינטרנט, ולא תמונה שצולמה בעבר ולא תמונה מבינה מלאכותית).
3. העלו את התמונה לפדלט - את הצילום יש להעלות ל'פדלט' כדי שנוכל להציגו בכיתה בשיעור הקרוב (אל תשכחו לכתוב את שמכם/ן ואת הכותרת שנתתם/ן לתמונה).

מאחל לכם/ן מסע יצירתי ומחזק,
שקד

# data[].attributes.attachment_link.title
מטלה 1 - צילום - אלעל